Czynstochowy (pol. "Częstochowa", czes. "Čenstochová", hebr. "צנסטוחובה", miym. "Tschenstochau", rus. "Ченстохова") – miasto we połedniowyj Polsce, grodzki krys a siedziba ziymskigo krysu we ślōnskim wojewōdztwie . Gyszichtowo przinoleży ku Małopolsce. Leży nad Wartōm, na pōłnocnym kreju Krakowsko-Czynstochowskij wyżyny. Je sam kośćōł a klasztōr na Jasnyj Gōrze, we kerym je, powożany za cudowny, Ôbroz Matki Boskij Czynstochowskij, skiż tego je to głōwny ôstrzodek maryjnygo kultu we Polsce.